Manhunter

Manhunter er en amerikansk thriller-film fra 1986, basert på romanen Den røde drage av Thomas Harris og er regissert av Michael Mann. Brian Cox spiller Hannibal Lecter (i filmen brukes navnet «Lecktor» fremfor Lecter) og var den første til å fremstille ham på film. Manhunter er forløper til Silence of the Lambs (Nattsvermeren, 1991). Lecter går fra å være en mindre viktig figur i Manhunter til den sentrale figuren i Silence of the Lambs. 

Red Dragon (2002) er en remake av Manhunter og ble laget for gi publikum mer informasjon om Lecters tidlige forbrytelser.Olney, I. (2013). Euro horror: classic European horror cinema in contemporary American culture. Indiana University Press. Filmen følger gangen i Harris' roman, men har sløyfet en del bakgrunnsinformasjon om personer og hendelser. Fotograferingen avvek klart fra klassisk filmestetikk, mens oppfølgeren Silence of the Lambs er visuelt mindre eksperimentell. Manhunter innledet massemorder som en egen sjanger.

John Lithgow, Mandy Patinkin, og Brian Dennehy ble alle vurdert til rollen, men det gikk til slutt til Cox. Cox uttalte at han brukte den skotske seriemorderen Peter Manuel som inspirasjon til å spille Lecter.

Michael Mann var på den tiden executive producer for fjernsynsserien Miami Vice for å lage Manhunter.Rybin, S. (2013). Michael Mann: Crime Auteur. Scarecrow Press.

Etterforskeren Will Graham er egentlig pensjonert og blir hentet inn igjen for å løse saken. Graham har en egen evne til å sette seg inn i forbryterens tankegang og forutse hva forbryteren kommer til å gjøre. Graham ble fremstilt av William Petersen som senere ble kjent da han fremstilte en lignende figur som teknisk etterforsker og patolog i fjernsynsserien CSI.Simpson, P. L. (2009). Making murder: the fiction of Thomas Harris. Bloomsbury Publishing USA.Michael, A. (Ed.). (2007). Reading CSI: Crime TV Under the Microscope. IB Tauris.Dillman, J. C. (2014). Women and death in film, television, and news: Dead but not gone. Springer. Manhunter fremstår som en forløper for CSI.Davidson, T. (2016). Culture War: How the'90s Made Us Who We Are Today (Whether We Like It or Not). McFarland.Gates, P. (2006). Detecting men: Masculinity and the Hollywood detective film. SUNY Press.Forshaw, B. (2013). The Silence of the Lambs. Liverpool University Press.Sabin, R., Wilson, R., & Speidel, L. (2015). Cop shows: A critical history of police dramas on television. McFarland.

 Sammendrag 
Will Graham er en tidligere FBI-agent som har trukket seg tilbake på grunn av et mentalt sammenbrudd, etter å ha blitt angrepet av en kannibalistisk seriemorder - Dr. Hannibal Lecktor. Graham blir kontaktet hjemme i Florida av sin tidligere sjef fra FBI, Jack Crawford, som ønsker hjelp med en ny seriemorder. Graham lover sin kone at han ikke skal gjøre noe mer enn å undersøke bevis, og ikke risikere noen fysisk skade. Han reiser deretter til Atlanta, hvor det siste mordet fant sted, hvor han forsøker å komme inn i tankesettet til drapsmannen som nå har fått kallenavnet "Tooth Fairy" av politiet for bitt-merkene på alle ofrene hans.

Graham og Crawford blir gjenkjent av journalist Freddy Lounds som tidligere hadde trykket fotografier av Graham tatt i hemmelighet mens han var innlagt ved sykehus. Graham besøker Hannibal Lecktor, en tidligere psykiater, i hans fengselscelle og ber om hans innsikt i hva slags motivasjon en seriemorder kan ha. Lecktor samtykker til å se på informasjonen som politiet har klart å finne så langt. Senere klarer Lecktor å skaffe adressen til Graham og hans familie i Florida. Graham reiser til Birmingham, Alabama, hvor "Tooth Fairy" skal ha begått sitt aller første mord. Der blir han kontaktet av Crawford, som blant annet informerer ham om Lounds tabloide historier om saken deres.

Crawford og Graham reiser deretter til FBI sin base i Quantico for å undersøke flere beviser, men senere blir Freddy Lounds kidnappet og drept av Tooth Fairy. FBI knekker en kodet melding fra Hannibal Lecktor til Tooth Fairy som inneholder Grahams adresse, med instruksjon om å drepe Graham og hele hans familie. Så FBI må forsøke å beskytte familien hans, samtidig som de forsøker å finne "Tooth Fairy" sin sanne identitet før seriemorderen dreper sitt neste offer.

 Rolleliste 

William Petersen – Will Graham
Kim Greist – Molly Graham
Dennis Farina – Jack Crawford
Brian Cox – Hannibal Lecktor 
Stephen Lang – Freddy Lounds
Joan Allen – Reba McClane
Tom Noonan – Francis Dollarhyde 
Frankie Faison – Lt. Fisk
Kristin Holby – Mrs. Jacobi
 Referanser 

Eksterne lenker


Kategori:Thrillerfilmer fra USA
Kategori:Filmer basert på bøker
Kategori:Filmer fra 1986
Kategori:Filmer regissert av Michael Mann
Kategori:Engelskspråklige filmer